CELEX: 62018TN0751
Language: el
Date: 2018-12-21 00:00:00
Title: Υπόθεση T-751/18: Προσφυγή της 21ης Δεκεμβρίου 2018 — Daimler κατά Επιτροπής

11.3.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 93/64
            
         
      Προσφυγή της 21ης Δεκεμβρίου 2018 — Daimler κατά Επιτροπής
      (Υπόθεση T-751/18)
      (2019/C 93/85)
      Γλώσσα διαδικασίας: η γερμανική
      
         Διάδικοι
      
      
         Προσφεύγουσα: Daimler AG (Στουτγκάρδη, Γερμανία) (εκπρόσωποι: N. Wimmer, C. Arhold και G. Ollinger, δικηγόροι)
      
         Καθής: Ευρωπαϊκή Επιτροπή
      
         Αιτήματα
      
      Η προσφεύγουσα ζητεί από το Γενικό Δικαστήριο:
      
                  —
               
               
                  να ακυρώσει την εκδοθείσα δυνάμει του άρθρου 12, παράγραφος 2, του εκτελεστικού κανονισμού (ΕΕ) 725/2011 (1) απόφαση CLIMA/C4/WB/sg Ares(2018) της καθής, της 22ας Οκτωβρίου 2018, με στοιχεία αναφοράς Ares(2018)5413709, καθώς και
               
            
                  —
               
               
                  να καταδικάσει την καθής στα δικαστικά έξοδα.
               
            
         Λόγοι ακυρώσεως και κύρια επιχειρήματα
      
      Η προσφυγή στηρίζεται στους ακόλουθους λόγους:
      
                  1.
               
               
                  Πρώτος λόγος ακυρώσεως: παράβαση του άρθρου 12, παράγραφος 1, δεύτερο εδάφιο, του εκτελεστικού κανονισμού (ΕΕ) 725/2011 σε συνδυασμό με το άρθρο 1, παράγραφος 3, της εκτελεστικής αποφάσεως (ΕΕ) 2015/158 (2).
                  
                              —
                           
                           
                              Στο πλαίσιο του πρώτου λόγου ακυρώσεως, προβάλλεται η αιτίαση ότι η καθής παρέβη το άρθρο 12, παράγραφος 1, δεύτερο εδάφιο, του εκτελεστικού κανονισμού (ΕΕ) 725/2011 σε συνδυασμό με το άρθρο 1, παράγραφος 3, της εκτελεστικής αποφάσεως (ΕΕ) 2015/158, καθότι κατά την εξέταση των εξοικονομήσεων εκπομπών CO2 παρέκκλινε από την εγκεκριμένη μέθοδο δοκιμών, επειδή εφάρμοσε εσφαλμένο συντελεστή Willans.
                           
                        
            
                  2.
               
               
                  Δεύτερος λόγος ακυρώσεως: παράβαση του άρθρου 12, παράγραφος 1, δεύτερο εδάφιο, του εκτελεστικού κανονισμού (ΕΕ) 725/2011 σε συνδυασμό με το άρθρο 1, παράγραφος 3, της εκτελεστικής αποφάσεως (ΕΕ) 2015/158 σε συνδυασμό με το άρθρο 6, παράγραφος 1, του εκτελεστικού κανονισμού (ΕΕ) 725/2011.
                  
                              —
                           
                           
                              Στο πλαίσιο του δεύτερου λόγου ακυρώσεως, υποστηρίζεται ότι η καθής παρέβη το άρθρο 12, παράγραφος 1, δεύτερο εδάφιο, του εκτελεστικού κανονισμού (ΕΕ) 725/2011 σε συνδυασμό με το άρθρο 1, παράγραφος 3, της εκτελεστικής αποφάσεως (ΕΕ) 2015/158 σε συνδυασμό με το άρθρο 6, παράγραφος 1, του εκτελεστικού κανονισμού (ΕΕ) 725/2011, καθότι στο πλαίσιο της μεθόδου δοκιμών που εφάρμοσε για τους σκοπούς της ad hoc εξετάσεως παρέλειψε την αναγκαία ειδική προετοιμασία.
                           
                        
            
                  3.
               
               
                  Τρίτος λόγος ακυρώσεως: παράβαση του άρθρου 12, παράγραφος 2, του εκτελεστικού κανονισμού (ΕΕ) 725/2011.
                  
                              —
                           
                           
                              Στο πλαίσιο του τρίτου λόγου ακυρώσεως, προβάλλεται ο ισχυρισμός ότι η καθής παρέβη το άρθρο 12, παράγραφος 2, του εκτελεστικού κανονισμού (ΕΕ) 725/2011, επειδή διέταξε να μη ληφθεί υπόψη η οικολογική καινοτομία για το προηγούμενο έτος, ήτοι για το 2017, καίτοι η διάταξη ρητώς επιτρέπει την έκδοση τέτοιας αποφάσεως μόνο για το επόμενο έτος.
                           
                        
            
                  4.
               
               
                  Τέταρτος λόγος ακυρώσεως: προσβολή του δικαιώματος ακροάσεως.
                  
                              —
                           
                           
                              Στο πλαίσιο του τέταρτου λόγου ακυρώσεως, προβάλλεται η αιτίαση της προσβολής του δικαιώματος ακροάσεως της προσφεύγουσας, ο σεβασμός του οποίου επιτάσσεται από τη γενική αρχή του δικαίου περί σεβασμού των δικαιωμάτων άμυνας, καθώς και από το άρθρο 41, παράγραφος 2, στοιχείο α', του Χάρτη των Θεμελιωδών Δικαιωμάτων. Η καθής επέτρεψε την εκατέρωθεν προβολή των νομικών απόψεων, αλλά εν συνεχεία εξέδωσε την προσβαλλόμενη απόφαση.
                           
                        
            
                  5.
               
               
                  Πέμπτος λόγος ακυρώσεως: παράβαση της υποχρεώσεως αιτιολογήσεως.
                  
                              —
                           
                           
                              Στο πλαίσιο του πέμπτου λόγου ακυρώσεως, υποστηρίζεται ότι η απόφαση δεν έχει αιτιολογηθεί σύμφωνα με τις απαιτήσεις του άρθρου 296, παράγραφος 2, ΣΛΕΕ και του άρθρου 41, παράγραφος 2, στοιχείο γ', του Χάρτη των Θεμελιωδών Δικαιωμάτων. Στην προσβαλλόμενη απόφαση, η καθής μνημονεύει αορίστως μόνον τις παρεκκλίσεις όσον αφορά τη μέθοδο δοκιμών, χωρίς όμως να εκφράζει άποψη επί του κρίσιμου για την έκδοση της αποφάσεως ζητήματος αν και κατά πόσον η μέθοδος δοκιμών απαιτεί ειδική προετοιμασία και αν η καθής έχει εγκρίνει τη μέθοδο δοκιμών αυτή με την εκτελεστική απόφαση (ΕΕ) 2015/158.
                           
                        
            
         (1)  Εκτελεστικός κανονισμός (ΕΕ) 725/2011 της Επιτροπής, της 25ης Ιουλίου 2011, σχετικά με την καθιέρωση διαδικασίας για την έγκριση και πιστοποίηση καινοτομικών τεχνολογιών για τον περιορισμό των εκπομπών CO2 από επιβατικά οχήματα κατ’ εφαρμογή του κανονισμού (ΕΚ) αριθ. 443/2009 του Ευρωπαϊκού Κοινοβουλίου και του Συμβουλίου (ΕΕ 2011, L 194, σ. 19).
      
         (2)  Εκτελεστική απόφαση (ΕΕ) 2015/158 της Επιτροπής, της 30ής Ιανουαρίου 2015, για την έγκριση δύο εναλλακτών υψηλής απόδοσης «Robert Bosch GmbH» ως καινοτόμων τεχνολογιών για τη μείωση των εκπομπών CO2 από επιβατικά οχήματα δυνάμει του κανονισμού (ΕΚ) αριθ. 443/2009 του Ευρωπαϊκού Κοινοβουλίου και του Συμβουλίου (ΕΕ 2015, L 26, σ. 31).